Diari Oficial de la Generalitat Valenciana


Sumari del DOGV 6938, del 08-01-2013 (2012/11506)

RESOLUCIÓ de 26 de novembre de 2012, de la Direcció General d'Avaluació Ambiental i Territorial, per la qual s'ordena la publicació d'una declaració d'impacte ambiental del terme municipal de la Nucia. Expedient 60/3292 BSZ.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11292


Data del document
:   26-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Nucia, la
    * impacte ambiental

RESOLUCIÓ de 26 de novembre de 2012, de la Direcció General d'Avaluació Ambiental i Territorial, per la qual s'ordena la publicació d'una declaració d'impacte ambiental del terme municipal de la Nucia. Expedient 60/7341 TDY. [2012/11104]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc,  
  
Article únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient: 60/3466 YVM la Nucia.  
  
«Declaració d'impacte ambiental  
  
Expedient: 60/5002-JDK.  
Títol: línia elèctrica a 132 kV, doble circuit, d'entrada/eixida en la ST Montebello de la línia ST Terra Mítica-ST la Nucia.  
Promotor: Iberdrola Distribución Eléctrica, SAU.   
Autoritat substantiva: Servici Territorial d'Energia d'Alacant, Conselleria d'Infraestructures i Transport (ATLINE/2008/592/03).  
Localització: la Nucia (Alacant).  
Descripció del projecte  
El projecte té com a objecte la instal·lació d'una línia elèctrica, a 132 kV, doble circuit, d'entrada/eixida en la ST Montebello (ubicada en el terme municipal de la Nucia) des de la línia elèctrica a 132 kV ST Terra Mítica-ST la Nucia. Tot el seu traçat discorre en el terme municipal de la Nucia (Alacant). La línia té una longitud de 1.046 m, dels quals 905 m discorren en subterrani per vials existents i 141 m en aeri. Es tracta d'una línia de 1a categoria, amb una potència màxima a transportar per circuit de 262 MVA.  
Es justifica la necessitat de la línia basant-se en el fet que en la situació actual, el sistema no suportaria cap contingència. Per a reforçar este es planteja la connexió de la ST Montebello en 220 kV amb l'eix costaner, des de Xixona. Fins que es desenrotlle esta connexió, l'execució de la línia objecte del projecte permetrà connectar la ST Montebello amb les ST Terra Mítica i ST la Nucia per a cobrir les noves demandes previstes en la zona.  
La proximitat de la línia a 132 kV ST Terra Mítica-ST la Nucia i la ST Montebello, limiten les possibilitats de traçat de la nova línia. La solució proposada consistix a instal·lar un nou suport denominat 145 bis entre els suports 145 i 146, pròxim al 145 i un nou suport de transició (aeri-subterrani) denominat 1, en un dels vials d'accés a les urbanitzacions pròximes. A partir d'este suport, la línia discorre en subterrani, per vials públics existents, en rasa de 1,6 m d'amplària per 1,5 m de profunditat.  
En el tram aeri, els conductors seran del tipus HAWK i el cable de terra tipus AC-50 i el cable de fibra òptica tipus OPGW-15. Els suports seran metàl·lics, constituïts per perfils angulars de costats iguals galvanitzats en calent, organitzats en forma de gelosia. En el tram subterrani, els cables seran tipus XLPE 2.000 mm² Cu i el cable de fibra òptica tipus OSGZ1.  
Les accions necessàries per a la construcció del projecte consistixen, bàsicament, en: la millora d'accessos, transport de material i maquinària, l'aplec de materials, l'obertura de la rasa i l'lexcavació per a les sabates dels suports, instal·lació de tubs i suports i instal·lació dels cables, ompliment de la rasa i sabates, reposició del paviment i, finalment, eliminació de materials i rehabilitació de danys.  
Afeccions legals  
El traçat de la línia està condicionat per les distàncies de seguretat establides respecte a les carreteres, a llits, a altres línies elèctriques i a vivendes, entre d'altres.   
En els encreuaments amb els llits del riu, és d'aplicació el que s'ha establit per a les zones de servitud i policia pel Reglament de Domini Públic Hidràulic, aprovat pel Reial Decret 849/1986, d'11 d'abril. En l'expedient consta l'informe de la confederació hidrogràfica competent i esmena del mateix per part del promotor. L'encreuamentamb vies pecuàries ha d'atendre a allò que s'ha establit per la Llei 3 1995/, de 23 de març, de vies pecuàries. D'acord amb l'informe emés per la Direcció Territorial de medi ambient, s'ha rebut sol·licitud d'ocupació (en els trams d'encreuament) que es resoldrà en el moment en què es dispose de la declaració d'utilitat pública.  
El Reial Decret 9/2005, de 14 de gener, en el seu annex I, enumera les activitats potencialment contaminants del sòl, entre les que es troba la producció i distribució d'energia elèctrica (CNAE-93 Rev1 40,1).   
  
La gestió dels residus generats, atendrà al que establix la legislació estatal i autonòmica reguladora de la matèria.  
El desenrotllament dels treballs de construcció i manteniment, ha d'adaptar-se a les previsions del Decret 7/2004, de 23 de gener, pel que aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
Respecte a l'afecció paisatgística de la línia, caldrà ajustar-se al que establix el Decret 120/2006, d'11 d'agost.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Consideracions ambientals  
El projecte es desenrotlla en una zona altament antropitzada per l'existència de nombroses urbanitzacions residencials, tant en el municipi de La Nucia, com en les zones limítrofs del terme de Polop. Açò facilita l'accessibilitat al traçat de la rasa i als suports, i s'indica que a penes seran necessaris. S'han considerat estes característiques en l'elecció del traçat, i s'ha triat un traçat i disseny tècnicament i econòmicament viable que porte associats els impactes mediambientals de menor magnitud.   
En l'àmbit d'estudi, per la seua amplitud (unes 900 ha), s'inclouen en part diversos espais naturals: paisatge protegit Puigcampana i Ponotx i LIC Aitana, Serrella i Puigcampana. A causa de la distància entre estos i l'actuació (més de 1.500 m), no estaran afectats per esta. A més, la zona en què es desenrotlla l'actuació no està inclosa en l'actual delimitació de ZEPA (acord de 5 de juny de 2009, del Consell) ni hi ha hàbitats d'interés cartografiats en esta. En l'àmbit d'estudi es considera l'existència d'avifauna destacada, encara que a causa de la proximitat de la línia a zones urbanitzades i l'alteració actual dels terrenys travessats, no s'estima que hi haja risc sobre esta.  
  
El tram subterrani de la línia discorre per una zona totalment antropitzada, baix vies de comunicació de titularitat pública, en zona residencial. Creuarà en subterrani dos vies pecuàries, les quals estan en l'actualitat asfaltades. Una vegada finalitzades les obres es restituiran, i no s'alterarà, per tant, la seua situació i l'ús actual. En este tram els principals impactes estan associats a les molèsties produïdes per l'ocupació temporal dels camins esmentats i el soroll i pols generats durant les obres. No es preveu afecció sobre el patrimoni, per les obres executades prèviament (per a albergar enllumenat, clavegueram, subministrament elèctric, etc.).   
El tram aeri travessa sòl forestal, encara que estos terrenys estan degradats per activitats de depòsit de runes. Amb motiu de la consulta prèvia, la Secció Forestal dels servicis territorials va informar negativament el tram aeri, per travessar sòl forestal i no considerar prou justificada l'absència d'alternatives. Per raons tècniques (garantia de subministrament, manteniment i reposició en cas d'avaria) i pel fet que no es disposa de camins, no es considera possible soterrar este tram. Realitzada consulta per l'òrgan substantiu durant la fase de consultes i informació pública a esta mateixa secció forestal, no s'ha oposat al projecte definitiu, i s'indica a pesar que s'estan tramitant els permisos relatius a afeccions sobre vies pecuàries (amb data 29.12.2008). L'orografia del terreny permet sobrevolar el sòl forestal a una alçària tal que es minimitzen les afeccions sobre este. El suport 145 bis és pròxim al barranc Fons. L'accés al suport 145 bis es planteja des de les proximitats del suport 1. Realitzada la visita a la zona, no s'observen altres alternatives viables que minimitzen l'afecció d'este accés.  
Davant de la Direcció General de Patrimoni Cultural Valencià, s'ha presentat una prospecció arqueològica. Vista la memòria, s'ha informat favorablement el projecte pel Servici de Patrimoni Arquitectònic i Mediambiental de la citada direcció general, i s'incidix que durant les obres, es garantisca el trànsit fluid de bestiar per les vies pecuàries.  
En conjunt: els moviments de terra derivats de la construcció no seran elevats; no es considera significativa l'afecció sobre el terreny (en el punt de connexió amb la línia existent, el risc de lliscament és mitjà i l'erosió actual moderada); es preveu evitar la possible contaminació de sòls durant les obres per mitjà de l'aplicació de mesures protectores; i es considera l'antropització de la zona, l'impacte sobre la vegetació i la fauna (s'hi inclouen aus) de l'entorn no seran significatius; no s'estima un impacte significatiu sobre el paisatge per l'escassa longitud del tram aeri i l'entorn en què s'ubica; els camps electromagnètics associats al funcionament de la línia s'estimen inferiors als límits recomanats per la Comissió Europea.  
En qualsevol cas, s'adopten mesures preventives i correctores entre les quals se citen: minimització de les zones d'arreplega; revisió de la maquinària i manteniment d'esta (en este cas, en zones sense risc de contaminació de sòls); retirada adequada de residus generats; evitar qualsevol tipus d'abocament; controlar el nivell de soroll durant les obres per mitjà de la limitació del nombre de maquinària pesant que funciona al mateix temps; reg de camins i zones de moviment de maquinària, en cas d'haver-hi risc d'alçament de pols; aprofitar al màxim la xarxa de camins; senyalització adequada de l'obra; neteja i restitució dels terrenys afectats.  
Durant el funcionament de la línia, les labors a realitzar seran bàsicament de manteniment i en cas d'accident, reparacions, d'escassa repercussió ambiental.  
El programa de vigilància ambiental comprén el control i seguiment dels aspectes ambientals del projecte, desenrotllant els aspectes següents:   
- Comprovar que els impactes no superen les magnituds que figuren en l'EsIA i reduir-les en la mesura que siga possible.  
- Comprovar que es respecten les mesures desenrotllades en la DIA.  
- Comprovar el compliment de les mesures protectores proposades en l'EsIA.  
- Comprovar i verificar que les mesures correctores proposades són eficaços i reduïxen la magnitud dels impactes o si al contrari amb inadequades, innecessàries o, fins i tot, perjudicials; i proposar, si és el cas, d'altres.  
- Identificar impactes no previstos.  
- Proporcionar informació d'aspectes ambientals poc coneguts.  
  
El resultat del programa de vigilància ambiental es plasmarà en un informe final de seguiment de les obres i en un informe a l'any de funcionament de la instal·lació.  
Tramitació administrativa  
Amb data entrada de 5 de març de 2008, es va rebre una consulta inicial referent al projecte, a la qual es va contestar amb data 26 de juny de 2008 (expedient 91/0211-JKQ). Els informes rebuts i les observacions realitzades en la contestació mencionada s'han tingut en consideració en l'elaboració de l'estudi d'impacte ambiental.  
El projecte considerat va ser sotmés a informació pública i a consultes, per mitjà d'anuncis en el DOCV de 21 de desembre de 2008 i en el BOP de 9 de gener de 2009 i en premsa i remissió a diversos ens. Segons comunicació del Servici Territorial d'Energia d'Alacant, no s'han presentat al·legacions a este.  
Amb data 27 d'abril de 2009, s'ha rebut l'expedient per a la seua avaluació d'impacte ambiental, i s'hi inclouen el projecte, l'estudi d'impacte ambiental (amb document de síntesi) i la còpia de l'expedient administratiu, el qual inclou els informes rebuts durant la fase de consultes i la resposta a estos.  
Amb data 12 de maig de 2009 s'ha comunicat al Servici de Suport Tècnic de la Direcció General de Territori i Paisatge la recepció de l'expedient als efectes que, si és el cas, remeten una còpia de l'informe elaborat en l'àmbit de les seues competències. Fins a la data, no s'ha rebut este.  
Consideracions jurídiques  
El projecte de línia elèctrica està sotmés a avaluació d'impacte ambiental, d'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique esta llei. L'article16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de línia elèctrica a 132 kV d'entrada/eixida en la ST Montebello des de la línia elèctrica Terra Mítica-la Nucia, promoguda per Iberdrola Distribución Eléctrica, SAU, el traçat del qual discorre pel terme municipal de laNucia (Alacant) sempre que este es desenrotlle amb les previsions del projecte, l'estudi d'impacte ambiental i la resta de documentació que hi ha en l'expedient.  
Addicionalment, s'establixen les condicions següents:  
1. En el sòl forestal i els seus voltants, els treballs han d'ajustar-se a les prescripcions del Decret 7/2004, de 23 de gener, relatiu a prevenció d'incendis forestals.  
2. L'accés al suport 145 bis des de les proximitats del suport 1 haurà de realitzar-se de manera que es minimitze l'afecció sobre el sòl forestal i sense estendre capes de ferm sobre el terreny natural. Finalitzada l'obra, es restaurarà l'accés mencionat, així com les zones d'amuntegament de materials, s'eliminarà qualsevol resta d'obra i estendrà terra vegetal.  
3. Es restaurarà, a les condicions inicials, qualsevol altra àrea que s'haja vist alterada per les obres i es procedirà a la correcta gestió dels residus generats.  
4. Les obres es desenrotllaran de manera que, en tot moment, es garantisca el trànsit fluid de bestiar per les vies ramaderes afectades pel projecte, d'acord amb l'informe emés pel Servici de Patrimoni Arqueològic i Mediambiental.   
5. Les accions incloses en el programa de vigilància ambiental hauran de documentar-se, als efectes d'acreditar l'adopció i execució de les mesures preventives i correctores proposades i la comprovació de la seua eficàcia.  
6. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
  
Segon  
Notificar a les parts interessades que, contra la present resolució, ja que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que establix l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte ambiental.  
  
València, 23 de juliol de 2009.- La directora general de Gestió del Medi Natural: M. Ángeles Centeno Centeno».  
  
València, 26 de novembre de 2012.- El director general d'Avaluació Ambiental i Territorial: Juan Giner Corell.